Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de eşkerayîyêka nuştekîye daye û nê pare kerdî:
''Çarçeweya Hemleya Şorişgêre ya Şehîd Bagerî û Şehîde Ronya de hêzanê ma 26ê tebaxe de qezaya Çelê ya Colemêrgî de çalakîyêke kerde. Çalakîya vera Qereqolê Girê ameye kerene de stargeh û mewzîyê dişmenî bitesîr ameyî pirodayene la hûmara merde û birîndaran ê leşkeran nêameye tesbîtkerdene.
Artêşa tirke ya îşxalkere vera Herêmanê Pawitişî yê Medya hêrişê hewayî kerd. Na çarçewe de; 25ê tebaxe de warê Karkerî yê herêma Zapî, 27ê tebaxe de warê dewa Kêste yê herêma Metîna û Qilê Amedîye yê Duhukî hetê teyrayanê şerî yê tirkî ra ameyî bombardumankerdene.
Netîceya hêrişê artêşa tirke yê 18ê tebaxe de warê Ciloyê Qicî yê herêma Zapî de embazê ma Sînan şehdî bi. Zanayîşê nasnameyê ey do peyra bêrê parekerdene.''
